Temeljem članka 17. stavak 1. podstavak 1. Zakona o sustavu civilne zaštite („ Narodne novine“ br.82/15) te članka 32. Statuta Grada Skradina ( „ Službeni vjesnik Šibensko – kninske županije“ br. 10/09 i 5/13 ) Gradsko vijeće Grada Skradina na 4. sjednici održanoj 14. prosinca 2017. donosi

**GODIŠNJI PLAN RAZVOJA**

**SUSTAVA CIVILNE ZAŠTITE GRADA SKRADINA**

**U 2018. GOD.**

Na temelju Analize stanja sustava civilne zaštite Grada Skradina, a sukladno Procjeni ugroženosti stanovništva, materijalnih i kulturnih dobara i okoliša Grada Skradina

( usklađenje 1), razmjeru opasnosti i prijetnji od mogućih većih nesreća i katastrofa, kao i potrebi razvoja cjelokupnog sustava civilne zaštite na području Grada Skradina donosi se Godišnji plan razvoja sustava civilne zaštite Grada Skradina za 2018. godinu.

Godišnji plan razvoja sustava civilne zaštite usklađen je s planiranim sredstvima u Proračunu Grada Skradina namjenjenim za sustav civilne zaštite.

Godišnji plan razvoja sustava civilne zaštite odnosi se na slijedeće:

CIVILNA ZAŠTITA

Članove osnovanog Stožera civilne zaštite Grada Skradina nužno je upoznati s Zakonom o sustavu civilne zaštite i njihovim obvezama i ovlastima sukladno istom. U 2018. godini nužno je , sukladno zakonskim propisima provesti osposobljavanje i edukaciju članova Stožera od ovlaštene institucije.

Tijekom godine u suradnji s DUZS/PUZS Šibenik i Uredom za obranu izvršiti popunu Postrojbe civilne zaštite Grada Skradina u skladu s donesenom Odlukom o formiranju postrojbe civilne zaštite Grada Skradina, te donijeti odluku o imenovanju 8 povjerenika civilne zaštite i njihovih zamjenika.

Članove postrojbe te povjerenike i zamjenike nužno je educirati i osposobiti u skladu s Zakonom o sustavu civilne zaštite.

Članovima postrojbe potrebno je nabaviti odore i izraditi iskaznice.

PLANIRANA SREDSTVA: 16.000,00 kn

VATROGASTVO

Uz povećano osiguravanje sredstava za redovno funkcioniranje DVD-a u odnosu na prethodnu godinu i stalna sredstava za JVP Šibenik, planirano je i 50 000,00 kn sredstava za kapitalne donacije DVD-ima ( sufinanciranje nabave kapitalne imovine).

PLANIRANA SREDSTVA: 449.000,00 kn

UDRUGE GRAĐANA KOJE SUDJELUJU U SUSTAVU CIVILNE ZAŠTITE

Planirana sredstva za pomoć u radu:

planinarskom društvu “sv. Jere”, - 5.000,00kn

HGSS –u – 7.000,00

Crvenom križu- 30.000,00.

PLANIRANA SREDSTVA: 42.000,00 kn

PROCJENA RIZIKA OD VELIKIH NESREĆA I PLAN DJELOVANJA CIVILNE ZAŠTITE

Temeljem Zakona o zaštiti i spašavanju, Pravilnika o Izmjenama i dopunama Pravilnika o metodologiji za izradu procjena ugroženosti i planova zaštite i spašavanja (“ Narodne novine” br. 118/12) te postupajući po inspekcijskom nalogu DUZS Gradsko vijeće Grada Skradina je na svojoj 16. sjednici od 08. prosinca 2015. donijelo Odluku o donošenju Procjene ugroženosti stanovništva, materijalnih i kulturnih dobara i okoliša ( usklađenje 1) na području Grada Skradina te Odluku o donošenju Plana zaštite i spašavanja i Plana civilne zaštite Grada Skradina.

Svi navedeni dokumenti, sukladno prijelaznim i završnim odredbama Zakona o sustavu civilne zaštite, ostaju na snazi do donošenja Procjene rizika i Plana djelovanja civilne zaštite sukladno odredbama istog Zakona, koji bi trebali biti doneseni u konca ožujka 2018. godine.

PLANIRANA SREDSTVA: 18.750,00 kn

Svi rashodi Proračuna Grada Skradina planirani po navedenim sastavnicama sustava civilne zaštite ( osim Procjene rizika i Plana djelovanja civilne zaštite) planirani su u istim iznosima i u projekcijama Proračuna za 2019. i 2020. godinu.

KLASA: 810-01/17-01/6

URBROJ: 2182/03-02-17-1

Skradin, 14. prosinca 2017.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.